Ko kupuje trosobne stanove

Trosobni stanovi su stambeni prostor, koji pored dnevne, poseduje još dve spavaće sobe, koje po svojoj kvadraturi imaju više od 10 kvadrata. To podrazumeva da spavaće sobe poseduju minimum od 12 pa sve do 15 kvadrata.

Ovaj tip stanova najčešće poseduju dva mokra čvora u većini slučajeva je to izdvojeni taolet i posebno kupatilo, mada se u nekim slučajevima može pronaći i trosoban stan, koji poseduje i dva kupatila.



Veličina trosobnih stanova u kvadratima



U nekim prošlim vremenima, kada se više vodilo računa o kvalitetu stanovanja i komforu života, trosobni stanovi su se pravili u veličini od 70 pa sve do 85 kvadrata. Takvi stanovi su posedovali čak i dve terase, dva mokra čvora, dve velike prostrane spavaće sobe, veliku dnevnu sobu, potpuno odvojenu kuhinju od dnevne sobe. Za današnje prilike, ovakvi trosobni stanovi su izuzetno veliki i poseuduju veliku kvadraturu.

Trosobni stanovi u sadašnje vreme poseduju sasvim drugačiji koncept stanovanja pa se trosobni stanovi sada grade sa kvadraturom i od samo 60 kvadrata. Ovi stanovi poseduju uglavnom samo jednu terasu, dva mokra čvora sa jednim kupatilom. Za razliku od trosobnih stanova iz prošlog vremena, sadašnji praktikuju takozvani open koncept i imaju kuhinjsku nišu zajedno sa dnevnom sobom, koja je u starijim trosobnim stanovima bila potpuno izdvojena.

Pitali smo jednog agenta za prodaju nekretnina, šta misli kako bi se u prodaji pokazali trosobni stanovi veće kvadrature, koji su nekada građeni, a da se izgrade u sadašnje vreme. On nam je rekao da smatra, ako bi se ti trosobni stanovi cenom vezali po kvadraturi da bi kupci ovih stanova bili retki ili da ih ne bi bilo. Ako bi se opet cena vezala za bruto iznos cene stana i tada tržište najverovatnije ne bi ispratilo taj trend velikih trosobnih stanova. Objašnjenje je jednostavno, jer se zna da kupci žele da za 50.000 ili 60.000 eura, kupe trosoban stan i to je nemoguće, ako stan poseduje 80 kvadrata. Količina novca jednostavno diktira trište, kakvi su stanovi, koje kvadrature i po kojoj ceni se prodaju trosobni stanovi.



Ponuda trosobnih stanova u Novom Sadu je izuzetno dobra



Interesantno je da je ponuda trosobnih stanova, koji se prodaju u Novom Sadu, izuzetno dobra nevezano od toga da li se nude na prodaju stariji ili noviji trosobni stanovi. U utakmici koju da kažemo „vode“ stariji trosobni stanovi u prodaji sa novijim trosobnim stanovima, stariji stanovi najčešće gube tu utakmicu.

Noviji trosobni stanovi su popularniji iz veoma praktičnih razloga, jer trosobni stanovi u novogradnji poseduju 50 do 60 kvadrata i znatno su jeftiniji od trosobnih stanova u staroj gradnji. Možemo reći da je izuzetno velika ponuda upravo trosobnih stanova u starijoj gradnji, jer se teže prodaju. Tako da možemo reći kako je kada gledamo procentualno, znatno veća ponuda trosobnih stanova u starijoj gradnji iz već pomenutih razloga. Poznato je da što se starijih zgrada tiče, nema u ponudi garsonjera ili jednosobnih stanova, već samo stanova veće kvadrature, poput već pomenutih trosobnih stanova.



Najčešća struktura trosobnih stanova



Kada govorimo o starijim trosobnim stanovima u Novom Sadu iz nekog prošlog vremena u periodu iz 70-tih i 80-tih godina, govorimo o stanovima izuzetnog kvaliteta. Ovi stanovi imaju posebno odvojenu kuhinju i pored nje špajz, odvojenu trpezariju, inače prostoriju koja je vizuelno povezana sa dnevnom sobom, ali potpuno odvojena. Trosobni stanovi starije gradnje, imaju posebno odvojenu terasu od dnevne ili spavaće sobe, veliku dnevnu sobu i na ulazu imaju mali prolazni degažman, gde je smešten jedan toalet. Spavaći blok je potpuno izdvojen od svih ostalih prostorija u stanu i on poseduje dve velike spavaće sobe i prostrano kupatilo.

Ovaj tip trosobnih stanova, možemo slobodno nazvati najklasičnijim i najkomfornijim trosobnim stanovima u Novom Sadu. Mada se ovaj tip stanova, inače velike kvadrature, malo traži zbog njegove znatno veće cene.



Stariji trosobni stanovi su ujedno i najkomforniji stanovi ovog tipa u Novom Sadu!



Ovo saznanje su shvatili investitori i primenili upravo ono što zahteva tržište, a to su trosobni stanovi u novoj gradnji, koji poseduju oko 65 kvadrata. Noviji trosobni stanovi poseduju što se rasporeda i prostorija tiče, sve ono što poseduju trosobni stanovi u starijoj gradnji, ali naravno uz manju kvadraturu stana. Trosobni stanovi u novijoj gradnji, poseduju spavaće sobe sa manje od 12 kvadrata, što znači da one poseduju do 10 kvadrata. U novijim stanovima kuhinja nije odvojena od dnevne sobe, stan ne poseduje špajz i možemo reći kako je u trosobnim stanovima novije gradnje, sve u nekoj minijaturi u odnosu na arhitekturu iz 80-tih godina.



Na kojim lokacijama je najčešća ponuda trosobnih stanova



Ako napravimo grubu podelu Novosadskog tržišta, ponuda starijih trosobnih stanova je najveća na Novom Naselju i Limanima. Što se ponude trosobnih stanova novije strukture tiče, najviše ih ima na Novoj Detelinari, kao i na novo izgrađenim bulevarima. Sada je Telep izuzetno atraktivan sa ponudom novijih trosobnih stanova i kupci ih sve više traže. Na Telepu se sve češće grade višespratnice, koje poseduju trosobne stanove da kažemo potpuno nove generacije.

Trosobni stanovi su predviđeni za šire građanstvo i to naročito za veće porodice. Za kategoriju kupaca koji za kupovinu stana imaju spremnu ograničenu sumu novca i koji ne traže luksuz, nego pre svega od takvih stanova traže funkcionalan prostor, stanovi u novijim zgradama su odlično rešenje. Ovaj tip stanova se gradi na lokacijama, koje ne iziskuju luksuz i na kojima se pre svega grade objekti sa prihvatljivom cenom po kvadratu. Ovaj tip klijenata traži za sumu novca koje poseduje, stanove sa rasporedom u kome se može smestiti i svakodnevno živeti veća porodica. Prosek ovakvih stanova je u nekoj sredini da kažemo ni ispod nekog kvaliteta za svakodnevni život jedne brojne porodice, ali ni iznad nekog standardnog kvaliteta.



Ponuda trosobnih stanova u prizemlju na redovnoj etaži i u potkrovlju



Razlika što se trosobnih stanova tiče na sve tri ove etaže je pre svega u tome da trosobni stanovi u prizemlju, kao i u potkrovlju, najčešće ne poseduju terasu, a sve ostalo imaju. Trosobni stanovi u prizemlju i potkrovlju su pre svega znatno jeftiniji od takvih stanova na redovnoj etaži. Potencijalni kupci, koji imaju ograničena sredstva, a žele svojoj porodici obezbediti ipak prostor koji im može omogućiti normalan svakodnevni život u potrebnom broju prostorija, kupuju pre svega trosobne stanove u prizemlju i u potkrovlju. Ovakve stanove u prizemlju, pre svega ipak kupuju ljudi starije dobi i oni koji su teže pokretljivi. Trosobne stanove u potkrovlju opet kupuje neko ko hoće da kvadrat dobije jeftinije, a spratnost stana u zgradi mu nije prioritet.



Trosobni stanovi kroz korišćenje u poslovne svrhe



Prizemlje može da bude interesantno poslovnim ljudima, pre svega za kvalitetnije poslovanje njihovih firmi. Prema iskustvu mnogih agencija i agenata, ima zahteva potencijalnih kupaca za posedovanjem trosobnih stanova, koji bi se koristili u poslovne svrhe. Zanimljivo je da poslovni ljudi za potrebe svog poslovanja, potražuju čak i veće stanove od trosobnih. Poslovni prostori i treba da budu smešteni na nižim etažama pa samim tim, potreba za trosobnim stanovima u prizemlju je prisutna. Potencijalni kupci u tom slučaju, zahtevaju da trosobni stanovi poseduju znatno veću kvadraturu, jer samo funkcionisanje zaposlenih u takvim prostorijama, mora biti kvalitetno i bez ograničavajućih faktora.



Trosobni stanovi u prizemlju sa dodatnim terasama



U svakodnevnoj ponudi nekretnina su i oni trosobni stanovi, koji su u prizemlju, a poseduju tu neku veću terasu pa i privatne bašte. Ovi stanovi sa dodatnim terasama i prizemlju, a u nivou stana, pružaju mogućnost osećaja, kao da posedujete privatnu kuću a ne stan. Takvih stanova ima u ponudi na dve lokacije u Novom Sadu to su Limani i Novo Naselje.

Međutim bez obzira na dodatni sadržaj ovakvih terasa, zanimljivo je da ti stanovi nisu ništa skuplji od klasičnih trosobnih stanova, koji ne poseduju tu dodatnu mogućnost, mada pružaju jednu zaista drugačiju dimenziju stanovanja jedne veće porodice. Ovakav sadržaj trosobnih stanova u prizemlju sa dodatnom terasom, može biti samo interesantan kupcima, kojima takav sadržaj trebaju no ovi kupci nisu spremni da plate više nego što treba za kupovinu takvih stanova.



Trosobni stanovi u potkrovljima



Ovakav tip stanova, slobodno se može predložiti mlađim bračnim parovima, koji imaju decu koja pohađaju školu ili su studenti. Na ovaj način, kupac može izbeći potrebu kupovine dva stana, a naročito je na to prinuđen, jer za ta dva stana nema dovoljno sredstava. Stanovi u potkrovljima su inače interesantni mlađim populacijma, koje sa manje izdvojenih sredstava, dobijaju neophodnu kvadraturu stana.



Trosobni stanovi u starim zgradama



Trosobne stanove koji su izgrađeni u starim zgradama, možemo pronaći na Staroj Detelinari. Ovde se mogu pronaći trosobni stanovi, koji poseduju od 58 do 66 kvadrata i izuzetno su dobrog kvaliteta. Moguće je da u ovakvim stanovima treba uraditi adaptaciju vodovodnih i kanalizacionih cevi.



Trosobni stanovi se sve češće kupuju na Telepu i Adicama



Obzirom na ciljnu grupu kupaca, koja kupuje trosobne stanove i uzimajući u obzir da se traže pretežno novi trosobni stanovi, ovaj tip stanova se najčešće prodaje na Detelinari, sve više na Telepu pa čak i na Adicama. Ovo su lokacije koje su se pokazale, kao veoma tražene od strane kupaca trosobnih stanova u Novom Sadu. Stanovi se na ovim lokacijama traže i kupuju pre svega zbog povoljne cene, mada se može reći da su ove lokacije prilično dislocirane od centra grada. Evidentno je međutim da se trosobni stanovi na ovim lokacijama odlično kupuju, pre svega zbog znatno povoljnije cene od stanova koji su u ponudi na lokacijama gde je cena kvadrata stanova znatno skuplja.



Novo Naselje najtraženija lokacija



Ako pričamo o trosobnom stanu, kao nekretnini koja je namenjena jednoj porodici recimo sa 4 člana, Novo Naselje se posebno izdvaja sa stanovima ovakvog tipa, pre svega po kvalitetu gradnje i sadržajima koji se nude na ovoj lokaciji. Mnogi agenti smatraju da Novo Naselje čak posebno odskače sa kvalitetom izgrađenih stambenih objekata i trosobnih stanova koje poseduje. Smatra se da Novo Naselje ima najkvalitetniju ponudu izgrađenih trosobnih stanova i da poseduje najkompletniju ponudu svih sadržaja, potrebnih za svakodnevno funkcionisanje višečlane porodice.

Novo Naselje može ponuditi veći broj trosobnih stanova potencijalnim kupcima, mada moramo reći da se stanovi ove strukture izuzetno brzo prodaju, ako imaju realnu cenu. I bez obzira na cenu trosobnih stanova na Novom Naselju, ovo jeste pokazatelj da za kvalitetnu nekretninu uvek ima zainteresovanih kupaca i koji su spremni odmah svoj novac izdvojiti za njihovu kupovinu. I da rezimiramo da je Novo Naselje idealna lokacija za nekog ko hoće da kupi kvalitetnu nekretninu i koja se još nalazi na odličnoj lokaciji.



Razlika između klasičnih i luksuznih trsobnih stanova u Novom Sadu



Razlika između ovda dva tipa trosobnih stanova, uglavnom se svodi na razliku u kvalitetu ugrađene opreme u ove stanove. Kvalitet naravno zavisi od toga da li ćete ugraditi klasičnu ili italijansku keramiku i da li je stan renoviran ili ne. Puno toga zavisi i od toga da li je kompletna stolarija zamenjena ili ne. Luksuzan trosoban stan možemo nazvati onaj, koji je izgrađen u nekoj luksuznoj zgradi. Na luskuz stana utiče i sam izgled zgrade, pre svega izgled i kvaliteta fasade, kvalitet ugrađenog lifta, stolarije, keramike, mermera, uređenih ulaznih holova i još nekih sadržaja.

Zanimljivo je da se luksuzom kod manjih stanova poput garsonjera i jednosobnih stanova, smatraju stanovi koji poseduju veću kvadraturu i kod takvih stanova ugrađena oprema nije prioritet. Dok se kod stanova veće kvadrature, ovog puta trosobnih stanova, luksuznom nekretninom smatra ugrađena kvalitetna oprema, a ne broj kvadrata.

Male stanove luksuzom obeležava broj prostorija, a trosobne nivo ugrađene opreme!



Zahtevi klijenata kod kupovine trosobnih stanova



Zainteresovane kupce pre svega interesuje raspored prostorija u trosobnom stanu, veličina prostorija i spratnost stana. Kupci uglavnom zahtevaju da trosoban stan obavezno poseduje dva mokra čvora da je zgrada u dobrom stanju i da je uknjižena, kao i da je dokumentacija stana apsolutno ispravna. Osim ovih zahteva koji kupci zahtevaju da bi bili zainteresovani za kupovinu nekretnine, oni su zainteresovani i da je obezbeđeno mesto za parkiranje pa čak i da uz stan kupe i pripadjuću garažu.

Neki od kupaca zahtevaju da uz stanove dobiju i pripadajuće prostorije poput ostave ili biciklane, jer se podrazumeva da je trosoban stan namenjen većoj porodici. Poželjni su i propratni sadržaji, kao što su prodavnice, pijaca, dečija igrališta, vrtići, škole, autobuska stajališta gradskog prevoza i mnogi drugi sadržaji, potrebnih višečlanoj porodici za nesmetane aktivnosti u svakodnevnom životu.

Najčešće pitanje kupaca trosobnih stanova je: Gde se nalazi škola u odnosu na stan!

Najčešći kupci trosobnih stanova u Novom Sadu su mlađi bračni parovi sa decom, a naročito porodice koje su nakon prvog, dobile drugo i treće dete, a trenutno žive u stanovima neadekvatne veličine za postojeći broj članova!



Raspon cena trosobnih stanova u Novom Sadu



Cene trosobnih stanova u Novom Sadu, kreću se od 700 eura pa sve do 1350 eura po kvadratu!

Ako se govori o trosobnim stanovima koji koštaju 700 eura, govorimo o stanovima koji su u neadaptirani u lošem stanju i koji se nalaze na višoj spratnosti. Postoji čak mogućnost da se trosoban stan može kupiti po izuzetno povoljnoj ceni čak i na dobroj lokaciji, ali kako smo rekli, uglavnom na višljoj spratnosti.

Najpovoljniji trosoban stan od 60-tak do 70 kvadrata, može se kupiti u starijim zgradama, koje su smeštene u okolini železničke stanice i na Staroj Detelinari, delovima Novog Sada gde stanova tog tipa ima u ponudi. Možemo reći da ova informacija može biti izuzetno interesantna, a ona kaže da se trosobni stanovi u prizemlju ili ispod ploče na Staroj Detelinari, mogu kupiti i po ceni od samo 5000 eura po kvadratu. Mada je ipak neka minimalna cena trosobnih stanova u Novom Sadu 700 eura po kvadratu.

Stariji trosobni stanovi u Novom Sadu, nisu toliko traženi i gube primat sa novim stanovima, a slično tome i trosobni stanovi u manjim mestima van Novog Sada, nisu toliko traženi. Zbog pomenutih informacija je jasno da su trosobni stanovi u manjim mestima, izuzetno povoljni za kupovinu. Možemo zaključiti da se u tim mestima za izuzetno malu sumu novca, može doći do kvalitetnog trosobnog stana, koji mnogim porodicama sa decom, može biti itekako dobro i trajno rešenje, ako roditelji naravno nisu vezani poslom za Novi Sad, mada i za to postoje manje popularna, ali moguća rešenja.



Ponuda trosobnih stanova u tipskim naseljima



Trosobnih stanova u tipskim naseljima Novog Sada ima u ponudi na prodaju i grad poseduje nekoliko tipskih naselja. Stanovi u novijoj gradnji podrazumevaju i manju kvadraturu u velikoj strukturi i ovakvi stanovi obično poseduju oko 66 kvadrata.



Ponuda trosobnih stanova u luksuznim vilama



Luksuzne vile u kojima ima trosobnih stanova, uglavnom poseduju 3 do 4 stana i obično su to stanovi u prizemlju, površine od nekih 70-tak kvadrata. Tržište nekretnina Novog Sada nije preplavljeno trosobnim stanovima u luksuznim vilama, jer veliki stan podrazumeva i veliku kvadraturu.



Ispravnost dokumentacije trosobnih stanova



Ako se misli na nove stanove, koji se kupuju u fazi izgradnje, ovaj tip nekretnina nije još uknjižen, ali poseduju svu potrebnu dokumentaciju koja prati gradnju od građevinske pa sve do upotrebne dozvole.

Kod starih trosobnih stanova, uknjižba je apsolutna i nema nikakvih problema sa dokumentacijom, sem možda pojedinačnih slučajeva, koji su svakako rešivi. Možemo reći da je dokumentacija trosobnih stanova stare i novije gradnje, uglavnom dobra.



Pozicija stana u odnosu na strane sveta



Kupci najčešće zahtevaju da trosobni stanovi dvostrane orijentacije, koji su okrenuti ka ulici i dvorištu, obavezno gledaju na dve strane sveta. Posebno je karakteristično kod takvih trosobnih stanova da je takozvani spavaći blok okrenut na neku dvorišnu mirniju stranu i to je jedan od značajnih kvaliteta ovakvog stana. Kupci ne reaguju dobro na stan koji je u prodaji, a nije dvostrano orijentisan. To znači ako je jednostrano okrenut i gleda na uličnu stranu, smatra se velikim nedostatkom te nekretnine. Nešto su pozitivnije reakcije kupaca na stanove koji su jednostrano okrenuti, a gledaju na dvorišni deo zgrade.



Dvosobni stanovi u Novom Sadu adaptirani u trosobne



U ponudi ima trosobnih stanova, koji su nastali adaptiranjem dvosobnih i to su pre adaptacije bili dvosobni stanovi, koji su projektovani tako da poseduju veliku kvadraturu. Na tržištu ima dvosobnih stanova veće kvadrature sa velikim površinama dnevne i spavaće sobe i kvadraturom, koja ne sme biti manja od 65 kvadrata.

Novi Sad poseduje ovaj tip stanova od 62 pa čak i do 69 kvadrata i ovakvi stanovi se veoma lako mogu adaptirati u trosobne. Adaptacijom se na taj način dobija još jedan spavaća soba i to je onda po prirodi trosoban stan. Ovakvih stanova, koji su adaptirani i preimenovani u trosobne, ima u visokim kulama na Bulevaru Oslobođenja. Ove kule su karakteristične po tome da se adaptacijom nekih stanova u njima od lošeg dvosobnog stana, dobija čak jedan kvalitetan trosoban stan od precizno rečeno 64 kvadrata. Takav adaptiran stan ne poseduje dva mokra čvora, već samo jedan.